ฮั่นต๋ง

ฮั่นต๋ง("ฝ่ายเตียวฮ่องฮั่นต๋งซุนต๋องทหารเตียวก๊ก ครั้นเตียวก๊กตายแล้วก็ซ่องสุมพวกโจรได้หลายหมื่น ยกไปเที่ยวปล้นตีบ้านเมืองเผาเสียเปนหลายเมือง ม้าใช้จึงเอาเนื้อความไปบอกให้กราบทูลพระเจ้าเลนเต้ ๆ จึงให้มีตราไปถึงจูฮีให้จัดทหารที่มีฝีมือยกไปจับพวกโจร จูฮีจึงจัดทหารยกไปล้อมเมืองอ้วนเซียด้านตวันออก ให้เล่าปี่กวนอูเตียวหุยล้อมด้านตวันตก ฝ่ายเตียวฮ่องแต่งให้ฮั่นต๋งคุมทหารออกไปรบด้านซึ่งเล่าปี่ล้อมอยู่นั้น")  เทียบกับ (時又黃巾餘黨三人，─趙弘、韓忠、孫仲─，聚眾數萬，望風燒劫，稱與張角報讎。朝廷命朱儁即以得勝之師討之。儁奉詔，率軍前進。時賊據宛城，儁引兵攻之，趙弘遣韓忠出戰。儁遣玄德、關、張攻城西南角。) สามก๊ก (ซานกั๋วเหยี่ยนอี้) ตอนที่ 2. (เสียชีวิต ค.ศ. 184) มีชื่อในภาษาจีนกลางว่า หาน จง () เป็นขุนพลของกบฏโพกผ้าเหลืองในช่วงปลายยุคราชวงศ์ฮั่นตะวันออก (東漢 ตงฮั่น) เป็นผู้นำของกบฏโพกผ้าเหลืองในเมืองลำหยง (南陽郡 หนานหยางจฺวิ้น) เดิมฮั่นต๋งเป็นผู้ใต้บังคับบัญชาของจาง ม่านเฉิง (張曼成) ฮั่นต๋งได้ขึ้นเป็นผู้นำกบฏโพกผ้าเหลืองในเมืองลำหยงถัดจากจาง ม่านเฉิงและเตียวฮ่อง (趙弘 เจ้า หง) ซึ่งถูกสังหารระหว่างการรบกับทัพหลวงของราชวงศ์ฮั่นที่ยกมาปราบกบฏ

 ประวัติ 
เมื่อ ค.ศ. 184 ในรัชสมัยพระเจ้าเลนเต้ (漢靈帝 ฮั่นหลิงตี้) แห่งราชวงศ์ฮั่นตะวันออก (東漢 ตงฮั่น) กบฏโพกผ้าเหลืองก่อการขึ้นในหลายมณฑล ในวันที่ 24 มีนาคมปีนั้น กบฏโพกผ้าเหลืองในเมืองลำหยง (南陽郡 หนานหยางจฺวิ้น) มณฑลเกงจิ๋ว (荊州 จิงโจว) นำโดยจาง ม่านเฉิง (張曼成) สังหารฉู่ ก้ง (褚貢) เจ้าเมือง (太守 ไท่โฉ่ว) ของเมืองลำหยง และยึดอำเภออ้วนเซีย (宛城 หว่านเฉิง; ปัจจุบันคือเขตหว่านเฉิง นครหนานหยาง มณฑลเหอหนาน) ซึ่งเป็นอำเภอเอกของเมืองลำหยง(庚子，南陽黃巾張曼成攻殺郡守褚貢。) โฮ่วฮั่นชู เล่มที่ 8. ฉิน เจี๋ย (秦頡) ผู้รับตำแหน่งเจ้าเมืองของเมืองลำหยงถัดจากฉู่ ก้ง รวบรวมกำลังพลในท้องถิ่นเมืองลำหยงเข้าโจมตีจาง ม่านเฉิงจนเอาชนะได้และสังหารจาง ม่านเฉิงในช่วงระหว่างวันที่ 26 มิถุนายนถึง 25 กรกฎาคม(六月，南陽太守秦頡擊張曼成，斬之。) โฮ่วฮั่นชู เล่มที่ 8.(時南陽黃巾張曼成起兵，稱「神上使」，眾數萬，殺郡守褚貢，屯宛下百餘日。) โฮ่วฮั่นชู เล่มที่ 71. หลังการเสียชีวิตของจาง ม่านเฉิง กบฏโพกผ้าเหลืองในเมืองลำหยงที่เหลืออยู่ได้ตั้งให้เตียวฮ่อง (趙弘 เจ้า หง) ซึ่งเป็นผู้ใตับังคับบัญชาของจาง ม่านเฉิงขึ้นเป็นผู้นำแทน(後太守秦頡擊殺曼成，賊更以趙弘為帥，眾浸盛，遂十餘萬，據宛城。) โฮ่วฮั่นชู เล่มที่ 71. จูฮี (朱儁 จู จฺวิ้น) ขุนพลราชองครักษ์ฝ่ายซ้าย (左中郎將 จั่วจงหลางเจี้ยง) แม่ทัพทัพหลวงของราชวงศ์ฮั่นในการปราบกบฏโพกผ้าเหลือง ได้ประสานทัพกับฉิน เจี๋ยและชีจิ๋วเป๋ง (徐璆 สฺวี ฉิว) ผู้เป็นข้าหลวงมณฑล (刺史 ชื่อฉื่อ) ของมณฑลเกงจิ๋วเข้าล้อมเตียวฮ่องที่อำเภออ้วนเซีย(儁與荊州刺史徐璆及秦頡合兵萬八千人圍弘，自六月至八月不拔。) โฮ่วฮั่นชู เล่มที่ 71. ในที่สุดก็สังหารเตียวฮ่องได้สำเร็จ(儁因急擊弘，斬之。) โฮ่วฮั่นชู เล่มที่ 71. 

หลังการเสียชีวิตของเตียวฮ่อง ฮั่นต๋งซึ่งเป็นผู้ใตับังคับบัญชาของเตียวฮ่องขึ้นเป็นผู้นำของกบฏโพกผ้าเหลืองในเมืองลำหยงแทน ฮั่นต๋งและกบฏที่เหลือเข้ายึดอำเภออ้วนเซียคืนมาและตั้งมั่นต้านทานจูฮีต่อไป(賊餘帥韓忠復據宛拒儁。) โฮ่วฮั่นชู เล่มที่ 71. ทหารของจูฮีมีจำนวนน้อยกว่าไม่อาจเอาชนะกบฏได้ จูฮีจีงสั่งทหารให้ตั้งค่ายล้อมอำเภออ้วนเซียและให้ก่อเนินดินสำหรับขึ้นไปสังเกตการณ์ภายในอำเภออ้วนเซียจากที่สูง จากนั้นจูฮีจึงสั่งให้ตีกลองโห่ร้อง แสร้งจะยกเข้าโจมตีทางทิศตะวันตกเฉียงใต้ เหล่ากบฏโพกผ้าเหลืองจึงไปรวมตัวอยู่ทางทิศตะวันตกเฉียงใต้เพื่อตั้งรับ ตัวจูฮีอาศัยโอกาสนี้ลอบนำทหารชั้นยอด 5,000 นายลอบบุกเข้าทางทิศตะวันออกเฉียงเหนือ ปีนกำแพงเข้าไปได้สำเร็จ(儁兵少不敵，乃張圍結壘，起土山以臨城內，因鳴鼓攻其西南，賊悉衆赴之。儁自將精卒五千，掩其東北，乘城而入。) โฮ่วฮั่นชู เล่มที่ 71. ฮั่นต๋งจำต้องล่าถอยไปป้อมปราการ ฮั่นต๋งรู้สึกหวาดกลัวจึงส่งคนมาขอยอมจำนน ฉิน เจี๋ย, ชีจิ๋วเป๋ง และเตียวเถียว (張超 จาง เชา) ผู้เป็นนายกองพัน (司馬 ซือหม่า) ใต้บังคับบัญชาของจูฮี ต่างก็โน้มน้าวให้จูฮียอมรับการยอมจำนนของฮั่นต๋ง แต่จูฮีปฏิเสธโดยกล่าวว่า "รูปการณ์ศึกคล้ายกัน แต่บริบทต่างกัน ในอดีตสมัยของจิ๋น (秦 ฉิน) และห้าง (項 เซี่ยง) ราษฎรไร้เจ้านายที่แน่นอน การรับผู้มาสวามิภักดิ์จึงเป็นการจูงใจให้มาเข้าร่วม ยามนี้แผ่นดินเป็นปึกแผ่น มีเพียงพวกผ้าเหลืองที่ตั้งตัวเป็นโจร การรับการยอมจำนนไม่ได้ช่วยให้คนพวกนั้นคิดทำดี ควรลงโทษไม่ให้เป็นเยี่ยงอย่างการทำชั่ว บัดนี้หากยอมรับการยอมจำนนกลับยิ่งเปิดช่องให้คิดกลับกลายได้อีก พวกโจรหากได้เปรียบก็จะสู้ หากเสียเปรียบก็ขอยอมจำนน การปล่อยให้ข้าศึกเหิมเกริมสืบไปมิใช่แผนการที่ดี" จากนั้นจูฮีจึงให้ทหารเร่งโจมตีป้อมปราการแต่ยังไม่อาจยึดได้(忠乃退保小城，惶懼乞降。司馬張超及徐璆、秦頡皆欲聽之。儁曰：「兵有形同而埶異者。昔秦項之際，民無定主，故賞附以勸來耳。今海內一統，唯黃巾造寇，納降無以勸善，討之足以懲惡。今若受之，更開逆意，賊利則進戰，鈍則乞降，縱敵長寇，非良計也。」因急攻，連戰不克。) โฮ่วฮั่นชู เล่มที่ 71. 

จูฮีขึ้นไปบนเนินดินเพื่อสังเกตการณ์ แล้วหันไปพูดกับเตียวเถียวว่า "ข้าเข้าใจแล้ว! พวกโจรในยามนี้ถูกล้อมอย่างแน่นหนา ภายในค่ายก็โดนกดดันอย่างหนัก เมื่อขอยอมจำนนแล้วไม่ได้รับ อยากจะออกไปก็ออกไปไม่ได้ จึงจำต้องสู้ตาย หมื่นคนใจเดียวกันไม่อาจรับมือ นับประสาอะไรกับจำนวนสิบหมื่นคนเล่า! จะยิ่งสร้างความเสียหายใหญ่หลวง ไม่สู้เรายกเลิกการปิดล้อม รวมกำลังทหารเข้าเมือง ฮั่นต๋งเห็นว่าวงล้อมคลายลงจะต้องออกมาเป็นแน่ ออกมาแล้วก็คิดแต่จะหนี ก็จะเป็นหนทางให้เราเข้าตีให้แตกพ่ายโดยง่าย"(儁登土山望之，顧謂張超曰：「吾知之矣。賊今外圍周固，內營逼急，乞降不受，欲出不得，所以死戰也。萬人一心，猶不可當，況十萬乎！其害甚矣。不如徹圍，並兵入城。忠見圍解，埶必自出，出則意散，易破之道也。」) โฮ่วฮั่นชู เล่มที่ 71. เมื่อวงล้อมคลายออก ฮั่นต๋งก็ยกออกมารบจริง ๆ จูฮียกพลเข้าโจมตีจนกบฏแตกพ่ายยับเยิน ไล่ตามตีกบฏที่หนีไปทางเหนือได้หลายสิบลี้ (里 หลี่) ตัดศีรษะกบฏได้หมื่นกว่าคน ฮั่นต๋งและคนอื่น ๆ หมดหนทางจึงยอมจำนนต่อจูฮี แต่ฉิน เจี๋ยยังแค้นเคืองฮั่นต๋งจึงสังหารฮั่นต๋งเสีย(既而解圍，忠果出戰，儁因擊，大破之。乘勝逐北數十里，斬首萬餘級。忠等遂降。而秦頡積忿忠，遂殺之。
) โฮ่วฮั่นชู เล่มที่ 71.

หลังฮั่นต๋งเสียชีวิต ซุนต๋ง (孫夏 ซุน เซี่ย) ขึ้นเป็นผู้นำกบฏโพกผ้าเหลืองในเมืองลำหยงเพื่อต่อต้านต่อไป แต่ก็ถูกจูฮีโจมตีจนแตกพ่ายและเสียชีวิตในที่รบ กบฏโพกผ้าเหลืองในเมืองลำหยงก็ถูกปราบปรามจนราบคาบ(餘衆懼不自安，復以孫夏為帥，還屯宛中。儁急攻之。夏走，追至西鄂精山，又破之。) โฮ่วฮั่นชู เล่มที่ 71.

 ในนวนิยาย สามก๊ก 
ในนวนิยายอิงประวัติศาสตร์ในคริสต์ศตวรรษที่ 14 เรื่องสามก๊ก (三國演義 ซานกั๋วเหยี่ยนอี้) ฮั่นต๋งมีบทบาทในตอนที่ 2 ของนวนิยาย โดยฮั่นต๋งร่วมกับเตียวฮ่องและซุนต๋ง (孫仲 ซุน จ้ง) เข้ายึดอำเภออ้วนเซียเป็นฐานที่มั่นในการรบกับจูฮีและเล่าปี่ (劉備 หลิว เป้ย์) ที่นำกำลังมาปิดล้อม ฮั่นต๋งต้องการยอมจำนนต่อจูฮี แต่จูฮีปฏิเสธ("เล่าปี่แลทหารทั้งปวงตามตีเข้าไปจนถึงเชิงกำแพงล้อมเมืองไว้รอบ พวกโจรอยู่ในเมืองขัดสนด้วยสเบียงอาหาร ฮั่นต๋งจึงใช้ทหารออกมาหาจูฮี ขอเข้าเกลี้ยกล่อมด้วยจูฮี จูฮีไม่รับ")  เทียบกับ (朱儁分兵四面圍定，城中斷糧，韓忠使人出城投降。儁不許。) สามก๊ก (ซานกั๋วเหยี่ยนอี้) ตอนที่ 2. ฮั่นต๋งจึงนำทหารหนีออกจากอำเภออ้วนเซีย จูฮีพร้อมด้วยเล่าปี่, กวนอู (關羽 กวาน ยฺหวี่) และเตียวหุย (張飛 จาง เฟย์) นำทหาร 3 กองเข้าโจมตีไม่ให้ทันตั้งตัว ยิงเกาทัณฑ์ถูกฮั่นต๋งเสียชีวิตในที่รบ("จูฮีเห็นชอบด้วย สั่งทหารให้เลิกด้านตวันออกเสียแล้วมารุมตี ฮั่นต๋งจึงยกพลหนีออกจากเมืองด้านตวันออก จูฮีเล่าปี่กวนอูเตียวหุยสี่นายคุมทหารไล่ไป แล้วยิงเกาทัณฑ์ไปถูกฮั่นต๋งตาย ทหารทั้งนั้นก็แตกไป")  เทียบกับ (儁然之，遂撤東南二面軍馬，一齊攻打西北。韓忠果引軍棄城而奔。儁與玄德、關、張率三軍掩殺，射死韓忠，餘皆四散奔走。) สามก๊ก (ซานกั๋วเหยี่ยนอี้) ตอนที่ 2.

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ฟ่าน เย่ (คริสต์ศตวรรษที่ 5). โฮ่วฮั่นชู.
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:กบฏโพกผ้าเหลือง
หมวดหมู่:บุคคลในยุคราชวงศ์ฮั่นที่ถูกประหารชีวิต
หมวดหมู่:บุคคลที่ถูกประหารชีวิตโดยราชวงศ์ฮั่น